In nomine Patris et Filii et Spiritus sancti. Ego Rainardus dono Deo et sanctis apostolis ejus Petro et Paulo ad locum Cluniacum, pro remedio anime meæ, unam vineam et duos campos in pago Matisconensi, in agro Ticiacensi, ubi in Fargias vocant; et vinea quidem terminatur a mane via publica, de tribus partibus ipsa hereditate, et habet in longum perticas XII, in latum sex: at campi ambo terminantur a mane roca, a meridie terra Sancti Petri, a sero alter terra Vuidonis, alter ipsa roca, a circio alter terra Sancti Petri, alter terra Ainardi. Infra hos fines totum dono Deo et sanctis apostolis ejus Petro et Paulo, ad Cluniacum monasterium, eo tenore quod dum vixero teneam et possideam, et singulis annis, pro investitura, de vinea persolvam sextarios duos de vino, de campis sex; sed [post] meum obitum, ex toto deveniat ad Cluniacum, nullo contradicente. Si quis calumpniari temptaverit, excommunicetur. Actum in atrio Sancti Victoris. S. Rainardi, qui hanc donationem fecit et per cartam firmari rogavit. S. Roberti, Vuillelmi, Ingelberti, Josberti. S. Adalardi, Aldrici. S. Tedbranni. S. Ingelbaldi. S. Siguini. S. Malguini, Deodati. Ego Johannes, presbiter, scripsi octavo kalendas junii, anno vigesimo V regnante Lothario rege.